16 R A T I 0. 



causae. In animum vobis revoco ingentes terrae continentis tractus 

 vi intestina elevatos, uti in terra Chilica, cujus pars quae dimidiam 

 Galliae partem aequat , anno millesimo octingentesimo vigesimo 

 altero et quinto , ad quindecim pedum altitudinem elevata est. 

 Totam fere Scandinaviam lento eoque perpetuo motu in altum 

 adsurgere , accuratissimis observationibus comprobatum est. Ex 

 oceani fundo insulae emergunt ipsis nostris temporibus. Cogitetis 

 ardentia terrae loca , telluris intestini caloris testes , quorum nostra 

 aetas adhuc quingenta sexaginta numerat ! Itaque neque tranquillam 

 et placidam nobis fingamus nostram terram nec a gravioribus 

 eversionibus immunem ! His autem accedunt aliae eaeque gravissimae 

 vires , actiones corporum organicorum lentae sed per saecula con- 

 tinuatae , occultae sed post saecula gravissimos suos effectus in 

 lucern proferentes ; hominum oculos fugiunt , sed attenta mente si 

 observantur , mirificam hanc hodiernae telluris oeconomiam illustrant. 

 Quo magis vehementiores virium chemicarum et physicarum 

 actiones desinunt et corporum organicorum numerus augetur, eo 

 magis varia et complicatior rerum terrestrium conditio fit. 



Immortalis ille Linhaeus oeconomiam telluris summi conditoris 

 circa res naturales sapientissimam dispositionem dixit , secundum 

 quam illae aptae sunt ad communes fines consequendos et admutuos 



usus 



